armvectores/hy_wikipedia_2023 huggingface dataset:
ZDF

ZDF (գերմ.՝ Zweites Deutsches Fernsehen, Ցե-դե-էֆ, Երկրորդ գերմանական հեռուստատեսություն), Գերմանիայի հեռուստատեսության երկրորդ ալիք, հասարակական-իրավական հեռուստաընկերություն, գլխավոր մասնաշենքը գտնվում է Մայնց քաղաքում։ Եվրոպայի հզորագույն հեռուստաընկերություններից է։ Հեռուստաընկերությունը ղեկավարվում է գերմանական հողերի միջև պայմանագրով ստեղծված անկախ գործակալության կողմից։ Հեռուստաալիքը սկսել է իր հեռարձակումը 1963 թվականի ապրիլի 1-ին Էշբորն քաղաքից։ 1967 թվականից սկսել է գունավոր հեռարձակումը։ 1974 թվականին, ժամանակավորապես տեղափոխվում է Վիսբադեն, որից հետո վերջնականապես ընկերությունը տեղափոխվում է Մայնց։ Ընկերության ներկայիս տնօրենն է Թոմաս Բելլութը։


== ZDF խմբի այլ ալիքներ ==
KI.KA (Der KInderKAnal), մանկական հեռուստաալիք, ստեղծվել է ARD հեռուստաընկերության հետ համատեղ։
Arte, մշակութային հեռուստաալիք, ստեղծվել է Ֆրանսիայի և ARD հեռուստաընկերության հետ համատեղ։
3sat - գերմանալեզու միջպետական հանրային հեռուստաալիք, հիմնվել է գերմանական ARD, ավստրիական ORF և շվեյցարական SRG SSR հեռուստաընկերությունների հետ համատեղ։
Phoenix - հասարակական բնույթի հեռուստաալիք, ստեղծվել է ARD հեռուստաընկերության հետ համատեղ։
ZDFneo - կաբելային թվային հեռուստաալիք, ստեղծվել է ARD հեռուստաընկերության հետ համատեղ։
ZDFinfo - կաբելային թվային հեռուստաալիք։
ZDFkultur - թատերական և արվեստագիտական բնույթի կաբելային թվային հեռուստաալիք։


== Հեռուստաընկերության գլխավոր տնօրենները ==
1963 - 1977: Կառլ Հոլցամեռ
1977 - 1982: Կառլ-Գյունթեր ֆոն Հազե
1982 - 2002: Դիթեր Շթոլթե
2002 - 2012: Մարկուս Շեխթեռ
2012 -ից։ Թոմաս Բելլութ


== Արտաքին հղումներ ==

Պաշտոնական կայք (գերմ.)
Կորպորատիվ կայք (անգլ.)
Հեռուստաալիքը IMDb կայքում


== Ծանոթագրություններ ==
Յուրիել (այլ կիրառումներ)

Յուրիել, կարող է վերաբերել՝

Յուրիել - համայնք Ֆրանսիայում, որը գտնվում է Օվերն մարզի Ալյեի գավառում
Յուրիել - կանտոն Ֆրանսիայում։ Գտնվում է Օվերն մարզի Ալյե դեպարտամենտում
Ուրախության շատրվան

Ուրախության շատրվան (իտալերեն՝ Fonte Gaia), շատրվան Սիենայում։ Այդ շատրվանը գտնում է Սիենայի գլխավոր հրապարակ Պյացցա դել Կամպոյում, որը տեղեկայված է պալացցո Պուբլիկոյի առջև։
1340 թվականին Սիենայի կառավարությունը որոշեց Պյացցա դել Կամպո քաղաքի գլխավոր հրապարակում կառուցել շատրվան։ Աշխատանքը հանձնարարվեց սիենական քանդակագործներին և ճարտարապետներ Ագոստինոյին և Անոլոյին, որոնք նախագծեցին շատրվանի քառակուսաձև բաժակը։ Շատրվանի ջուրը բերվում էր կավե և կապարե խողովակներով։ 1343 թվականի հունիսի 1-ին տեղի ունեցավ շատրվանի բացման արարողությունը։ Դրանից հետո Անոլոն տեղափոխվեց Ասսիզի։ Ագոստինոն սկսեց նկարել նախշեր շատրվանի վրա մարմարե զարդանախշերի համար։ Նկարելով դրանք, նա հանկարծակի մահացավ այդ շատրվանի կողքին։
1408 թվականին քանդակագործ Յակոպո Դելլա Քվերչա վերադարձավ Սիենա, ով իր աշխատանքներով հայտնի էր Բոլոնյայում, Լուկայում և Ֆլորենցիայում։ Սիենայի կառավարությունը իմանալով նրա վերադարձի մասին, նրան խնդրեցին քանդակել շատրվանի մարմարե զարդարանքները, նրան խոստանալով մեծ պարգևատրում։ Յակոպոն մարմարե արձաններով զարդարեց շատրվանի երեք պատերը։ Կենտրոնում դրեց Սուրբ Մարիամի արձանը, որի ձեռքերում մանուկ Հիսուսն էր, իսկ դրա շուրջը դրվեցին երկու մարմարե հրեշտակների և Ռեյա Սիլվիայի արձանը ում ձեռքերին Հռոմուլոսը և Հռեմոսն են։ Ինչպես նաև նա քանդակել է «Վտարումը դդրախտից» և «Ադամի արարումը» ռելիեֆային կոմպոզիցիաները։ Ներքևում գտնվում են առյուծների և գայլերի արձանները, որոնք համարվում են Սիեննայի խորհրդանիշները։ Շատրվանի մարմարե քանդակները արդեն պատրաստ էին 1419 թվականին և շա դրական արձագանքների արժանացավ հասարակության կողմից, որի արդյունքում դրանից հետո Յակոպո Դելլա Քվերչայի արձանը անվանեցին Յակոպո Դելլա Ֆոնտե։
19-րդ դարում որոշում ընդունվեց տեղափոխել արձանները, քանի որ ժամանակի ընթացքում դրանք վնասվել էին և դրա փոխարեն տեղադրեցին կրկնօրինակները։ Կրկնօրինակներն արվել են սիենական քանդակագործ Տիտո Սարոկկիի կողմից, 19-րդ դարում։


== Աղբյուրներ ==
vostlit.info
Honda X4

Honda X4 մոտոցիկլ, պատկանում է Honda ընկերությանը, որն տրվում Ճապոնական շուկայում, և հայտնի է ամբողջ աշխարհում։ Մոտոցիկլը դժվար է վերագրել որևէ կոնկրետ դասի, բայց հիմնականում այն կոչվում է power-cruiser։


== Մոդելի կազմը ==
Մոդել 1997 թվականի արտադրությանCB1300 DCV, SC38
Գույնը։ ՍևՄոդել 1998 թվականի արտադրությանCB1300 DCW, SC38
Գույնը։ ԱրծաթագույնՄոդել 1999 թվականի արտադրությանԳույնը։ ԱրծաթագույնՄոդել 2000 թվականի արտադրության «Honda X4 LD»CB1300 DCY , SC38
Գույնը։ Սև
Պատրաստված դեկորատիվ փոփոխություններովՄոդել 2003 թվականի արտադրությանՎերջին և սահմանափակ հրատարակություն «Black Edition»
Գույնը։ Սև


== Տեխնիկական բնութագիրը ==


== Արտաքին հղումներ ==
Honda's official X4 website (Japanese only) Archived 2008-03-01 at the Wayback Machine.
X4 promotional video (part 1 of 2)
X4 promotional video (part 2 of 2)
Դեղին մանգուստ

Դեղին մանգուստ, կամ աղվեսանման մանգուստ (լատ.՝ Cynictis penicillata), մանգուստների ընտանիքի (Լատ. Herpestes-Օձաքիշ) կաթնասուն։ Իր անվանումը ստացել է իր դեղնա-կարմրավուն մորթու շնորհիվ։ Լատիներեն Cynictis-սակավ, Penicillata -Ավելակ, Խոզանակ, Վրձին։ Մի շարք լեզուներով նրա անունը թարգմանաբար նշանակում է «աղվես մանգուստ»։ Դեղին մանգուստները շատ տարածված են հատկապես Աֆրիկա մայրցամաքում և համարվում են Աֆրիկայի ամենատարածված տեսակներից։


== Նկարագրություն ==
Դեղին մանգուստների մորթու գույնը կախված է միջավայրից։ Հարավային շրջանների աղվեսանման մանգուստները ունեն կարմրավուն մորթի, իսկ հյուսիսային շրջաններում տարածվածները ունեն ավելի շատ դեղին և մոխրագույն գունավորում։ Ունի կարճ, կլորացված ականջներ և շատ նման են աղվեսներին։ Մարմնի երկարությունը հասնում է 27-38 սմ, իսկ պոչի երկարությունը 18-ից 28 սմ։ Քաշը 440-ից 800 գ., իսկ որոշ դեպքերում մինչև 1 կգ.։


== Տարածվածություն ==
Դեղին մանգուստները տարածված են Աֆրիկայի Հարավային մասում՝ ՀԱՀ-ում, Նամիբիայում, Լեսոթոյում, Սվազիլենդում, Զիմբաբվեում և Անգոլայում։


== Գրականություն ==
Ronald M. Nowak։ Walker's Mammals of the World. Johns Hopkins University Press, 1999 ISBN 0-8018-5789-9
N.L. Avenant; J.A.J. Nel։ "Comparison of the diet of the yellow mongoose in a coastal and a Karoo area" in South African Journal of Wildlife Research (1992), Volume։ 22, p. 89–93.
O.A.E. Rasa; B.A. Wenhold; P. Howard; A. Marais։ "Reproduction in the yellow mongoose revisited" in South African Journal of Zoology (1992), Vol. 27, No. 4, p. 192.
B.A. Wenhold; O.A.E. Rasa։ "Territorial marking in the Yellow mongoose Cynictis penicillata: sexual advertisement for subordinates?" in Zeitschrift für Säugetierkunde (1994), Vol.59, No.3, p. 129.


== Ծանոթագրություններ ==


== Պատկերասրահ ==
Եղիշե Բաղդասարյան

Եղիշե Ալեքսանդրի Բաղդասարյան (1881, Շուշի, Ելիզավետպոլի նահանգ, Ռուսական կայսրություն - 1919, Արմավիր, Կուբանի մարզ, ՌԽՖՍՀ), հայ կոմպոզիտոր, խմբավար, հասարակական գործիչ։


== Կենսագրություն ==
Եղիշե Բաղդասարյանը ծնվել է 1881 թվականին Շուշիում։ 1901 թվականից սովորել է Սանկտ Պետերբուրգի կոնսերվատորիայում Ա. Լյադովի դասարանում։ Կովկասի հայաբնակ քաղաքներում ստեղծել և ղեկավարել է երգչախմբեր, ժողգործիքների նվագախմբեր, հանդես եկել համերգներով։ 1910-ական թվականներին հիմնադրել և գլխավորել է Մոսկվայի հայկական երգչախմբային ընկերությունը։ Դասավանդել է Մոսկվայի Լազարյան ճեմարանում։ Բաղդասարյանի մասնակցությամբ կազմվել և հրատարակվել են Հովհաննես Այվազովսկու հիշատակին նվիրված «Գեղարվեստական ալբոմը» (1903), «Արցունքներ» գրական-գեղարվեստա-երաժշտական ժողովածուն (1907)։


== Ստեղծագործություններ ==
Հեղինակ է երգերի, խմբերգերի, ռոմանսների, «Քրիստոս» օրատորիայի, ժողովրդական երգերի և շարականների դաշնակումների։ Ստեղծագործություններն աչքի են ընկնում քաղաքային-ժողովրդական բնույթի մեղեդայնությամբ։ Պահպանվել է նրա ստեղծագործական ժառանգության մեկ մասը միայն։
Օպերաներ

«Անուշ» (1909 թ., ըստ Հովհաննես Թումանյանի)
«Արտավազդ Բ» (ըստ Հարություն Թումանյանի)Մանկական երաժշտական ստեղծագործություն

«Անտառի մանուկը» (ըստ Ղազարոս Աղայանի)Խմբերգեր

«Աղջի բախտավոր» («Անուշ»)
«Կործանվեցավ չարն իսպառ» («Արտավազդ Բ»)Երգ

«Մի լար, բլբուլ» (խոսք՝ Ալեքսանդր Ծատուրյանի)


== Գրականություն ==
Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5


== Ծանոթագրություններ ==
Հովհաննես Համբարձումյան (այլ կիրառումներ)

Հովհաննես Համբարձումյան անունը կարող է վերաբերվել.

Հովհաննես Համբարձումյան, ֆուտբոլիստ։
Հովհաննես Համբարձումյան, նկարիչ։
Կալանտաև

Կալանտաև (ուկրաիներեն՝ Калантаїв), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Կալանտաև գյուղում բնակվում էր 511 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քաջիկ Գրիգորյան

Քաջիկ Գրիգորյան (Խաչատուր Գուրգենի Գրիգորյան, սեպտեմբերի 11, 1926(1926-09-11), Լենինական, Հայկական ԽՍՀ, ԱԽՖՍՀ, ԽՍՀՄ - 2000), հայ բանաստեղծ, Գրողների միության անդամ (1951)։


== Կենսագրություն ==
Քաջիկ Գրիգորյանը 1951 թվականին ավարտել է Գյումրիի Միքայել Նալբանդյանի անվան մանկավարժական ինստիտուտի լեզվագրական ֆակուլտետը։ 1950 թվականից աշխատել է Գյումրու «Բանվոր» թերթի խմբագրությունում որպես բաժնի վարիչ։


== Ստեղծագործական կյանք ==
Նրա առաջին բանաստեղծությունը՝ «Գարնան երգը», լույս է տեսել 1941 թվականին, Գյումրու «Բանվոր» թերթում։ Կոմպոզիտոր Ալեքսեյ Հեքիմյանը երգ է հորինել Քաջիկ Գրիգորյանի «Նաիրուհի» բանաստեղծության տեսքով։


== Երկեր ==
Հայրենի աղբյուր (բանաստեղծություններ), 1951
Գարնան ծաղիկներ (բանաստեղծություններ, պոեմներ), 1956
Նախանձ Գալոն, 1959
Սովետահայ գրականության ընտիր էջեր։ Պոեզիա, 1960
Երջանկության ճանապարհին (բանաստեղծություններ, պոեմ), 1961
Նորից քեզ հետ (բանաստեղծություններ), 1965
Ճռիկ աղբյուր, 1969
Մայիս (բալլադներ), 1973
Կանաչ հնձան (բանաստեղծություններ, բալլադներ, պոեմներ), 1973
Վարդավառ (բանաստեղծություններ), 1979
Նախանձ Գալոն, Թեհրան, 1981
Հայրական օջախ (բանաստեղծություններ), 1983


== Ծանոթագրություններ ==
Ռիու Գրանդի դու Սուլ նահանգի հյուսիսարևմտյան մարզ

Ռիու Գրանդի դու Սուլ նահանգի հյուսիս արևմուտք (պորտ.՝ Mesorregião do Noroeste Rio-Grandense), վարչական մեզոշրջան Բրազիլիայում, մտնում է Ռիու Գրանդի դու Սուլ նահանգի մեջ։ Բնակչությունը կազմում է 1 970 326 մարդ 2006 թվականի տվյալով։ Զբաղեցված տարածքը 64 930.583 կմ²։ Բնակչության խտությունը 30.3 մարդ/կմ²։


== Վիճակագրություն ==
Համախառն ներքին արտադրանքը կազմել է 23 936 006 862,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 194,63 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,780
Պետրովսկոեի շրջան (Ստավրոպոլի երկրամաս)

Պետրովսկոեի շրջան (ռուս.՝ Петровский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1924 թվականին։ Վարչական կենտրոնը՝ Սվետլոգրադ։


== Աշխարհագրություն ==
Շրջանի տարածքի մակերեսը կազմում է 2741,02 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 77515 մարդ։ Բնակչության խտությունը կազմում էր 28,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սլիզնևո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՍլիզնևոՍլիզնևո (ռուս.՝ Слизнево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալտ (այլ կիրառումներ)

Ալտ, կարող է վերաբերել՝

Ալտ - հայկական մարզային ոչ պետական հեռուստառադիոընկերություն
Ալտ - ի սկզբանե անվանվել է ձայն, որը բարձր էր տենորից ՝ երգի կարևոր մեղեդին երգողից, cantus formus, այլ կերպ ասած ֆալցետտո
Ալտ - լարային աղեղնավոր երաժշտական գործիք, ջութակների ընտանիքից (ջութակ, թավջութակ, կոնտրաբաս)
Սոլ լե Ռետել

Սոլ լե Ռետել (ֆր.՝ Sault-lès-Rethel), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1879 մարդ, բնակչության խտությունը` 291.32 մարդ/կմ²։ Բնակավայրը զբաղեցնում է 6.45 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հյուսիս-արևելք, Շալոն ան Շամպայն քաղաքից 60 կմ հյուսիս, Շառլվիլ Մեզիեր քաղաքից 40 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1199 աշխատունակ (15-64 տարեկան) բնակիչ, որոնցից ակտիվ էին 819-ը, իսկ ոչ ակտիվները` 380։ Ակտիվության ցուցանիշը կազմում է 68,3 %։ 819 աշխատունակ մարդկանցից աշխատել է 695 անձ (404 տղամարդ և 291 կին)։ Գործազուրկ են եղել 124 անձ (55 տղամարդ և 69 կին)։ 380 անաշխատունակներից 114-ը եղել են աշակերտներ կամ ուսանողներ, 139-ը` թոշակառուներ, իսկ 127-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կանկակի (Իլինոյս)

Կանկակի (անգլ.՝ Kankakee), քաղաք ԱՄՆ-ի հյուսիում, Իլինոյս նահանգի Կանկակի շրջանում։ Համաձայն ԱՄՆ-ի 2000 թվականի մարդահամարի քաղաքի բնակչությունը  կազմել է 27 561 մարդ։ 2010 թվականի ԱՄՆ-ի մարդաահամարի համեմատ այն գրեթե չի փոխվել, միայն մի փոքր նվազել  է մինչև 27 537։ Քաղաքը նույնանուն շրջանի շրջկենտրոնն է։ Քաղաքի անվանումը հնարավոր է ծագում է ալգոնկինյան teeyaahkiki բառից, տեղի հնդկական բարբառով նշանակում է «հարթավայրային երկիր»։


== Աշխարհագրական դիրք ==
Կանկակին տարածվում է հետևյալ լայնություններում՝ 41°07′12″ հս․ լ. 87°51′36″ ամ. ե..
Ըստ ԱՄՆ-ի Մարդահամարների բյուրոյի տվյալների՝ քաղաքի ընդհանուր տարածքը կազմում է 37,9 կմ² (14,62 մլն²), որից 1,2 կմ² (0,48 մլն², այսինքն 3,28 %) ջրային տարածքը։


== Բնակչություն ==
2000 թվականի մարդահամարի տվյալներով Կանկակիի բնակչությանը ընդհանուր թիվը կազմել է 27 561 մարդ, բնակչության խտությունը՝ 865 մարդ/կմ²։
Բնակչության ռասսայական կազմը

Եվրոպեոիդ ռասա՝ 50,92 %
Աֆրոամերիկացիներ՝ 41,07 %
Բնիկ ամերիկացիներ՝  0,27 %
Ասիացիներ — 0,32 %Քաղաքում հաշվառվել է 10 020 տնտեսություն, որից  34,4%-ում ապրել են մինչև 18 տարեկան երեխաները ծնողների հետ, 36,4%-ում ապրել են ամուսնական զույգեր, 21,2% -ում միայնակ մայրեր, 37,4% -ում միայնակ մարդիկ։ Տնային տնտեսությունների կազմում միջինում ընդգրկված է 2,6 մարդ, ընտանիքի կազմում՝ 3,28 մարդ։ Քաղաքում յուրաքանչյուր 100 կնոջ բաժին է հասնում 91,8 տղամարդ։
Բնակչության բաշխումն ըստ տարիքի

մինչև 18 տարեկան՝ 29,5 %
18 տարեկանից մինչև 24 տարեկան՝ 9,7 %
25 տարեկանից մինչև 44 տարեկան՝ 28,7 %
45 տարեկանից մինչև 64 տարեկան՝ 18,7 %
65 տարեկանից բարձր՝ 13,4 %Քաղաքի տնային տնտեսության միջին եկամուտը կազմել է 30 469 դոլար, իսկ ընտանիքի միջին եկամուտը՝ տարեկան 36 428 դոլար։  Եկամուտը մեկ շնչի հաշվով կազմել է 15 479 դոլար։ Ընտանիքների 18,1% - ը և բնակչության 21,4%-ը աղքատության գծից ցածր են եղել, որից 29,3% -ը 18 տարեկանից փոքր են եղել, իսկ  11,7%-ը  65 տարեկան և բարձր։


== Կառավարություն ==
Կանկակիի քաղաքային խորհուրդը բաժանված է 7 պալատի, որից յուրաքանչյուրում 4 տարին մեկ անգամ ընտրվում է 2 անդամ։


== Մշակույթում ==
«Չծնվածը» (2009) ֆիլմը մասամբ նկարահանվել է Կանկակիի հիվանդանոցում։
Կանկակի քաղաքի մասին գրվել է «City of New Orleans» երգը, որի հեղինակն է Սթիվ Գուդմանը


== Տրանսպորտ ==
Քաղաքում գործում է նույնանուն երկաթուղային կայարան։


== Հայտնի բնիկներ և բնակիչներ ==
Ֆրեդ Մակմյուրրեյ (1908-1991)՝ ամերիկացի դերասան
Ջոզեֆ Ստրաժինսկի (ծնվել է 1954 թվականին)՝ գրող, հեղինակ-սցենարիստ, մի շարք գիտաֆանտաստիկ և ֆանտաստիկ հեռուստասերիալների հեղինակ, որոնց թվում է Ռուսաստանում հայտնի «Բաբելոն-5» ֆանտաստիկ սերիալը։
Միրնա Քենեդի (1908-1944)՝ ամերիկացի կինոդերասան, նկարահանվել է համր կինոյի ժամանակաշրջանի ավարտին և ձայնային ֆիլմերում։


== Ծանոթագրություններ ==
Փամբակ (այլ կիրառումներ)

Փամբակ անունը կարող է վերաբերել՝

Փամբակ՝ գետ Հայաստանի Հանրապետության Լոռու մարզում, Դեբեդ գետի հիմնական վտակը և նրա վերին հոսանքը,
Փամբակ՝ գետ Հայաստանի Հանրապետության Գեղարքունիքի մարզում, Սևանա լճի ավազանում,
Փամբակ՝ գյուղ Հայաստանի Հանրապետության Լոռու մարզում,
Փամբակ՝ գյուղ Հայաստանի Հանրապետության Գեղարքունիքի մարզում,
Փամբակ՝ լեռնաշղթա Հայաստանի Հանրապետության հյուսիս-արևելքում,
Փամբակ - գոգհովիտ և շրջան Ջաջուռի լեռնանցքից մինչև Դիլիջան։
Լևոն Վահրադյան

Լևոն Սեդրակի Վահրադյան (հունվարի 21, 1984, Արթիկ, Շիրակի մարզ), Հայաստանի սպորտի և երիտասարդության հարցերի նախարար, ՀՀ սպորտի վարպետ։


== Կենսագրություն ==
Լևոն Վահրադյանը ծնվել է 1984 թվականի հունվարի 21–ին Արթիկ քաղաքում։ 1990-2000 թվականներին սովորել է Արթիկի թիվ 7 միջնակարգ  դպրոցում։ 2000-2004 թվականներին սովորել է Երևանի Ֆիզիկական կուլտուրայի հայկական պետական ինստիտուտում։ 2006-2010 թվականներին աշխատել է նույն ինստիտուտում որպես դասախոս, ՀՀ բասկետբոլի պատանիների հավաքական թիմի ավագ մարզիչ։ 2010-2012 թվականներին ՀՀ պետական կառավարման ակադեմիայում։ 2007-2012թվականներին աշխատել է Երևանի մանկապատանեկան թիվ 13 համալիր մարզադպրոց հիմնարկում՝բասկետբոլի մարզիչ։ 2013-2014 թվականներին աշխատել է Հայաստանի ազգային օլիմպիական կոմիտե իրավաբանական անձանց հիմնարկում՝ կազմակերպչական կադրերի, գործերի կառավարման և արձանագրային վարչության պետ, ապա մեկ տար շարունակ աշխատել է «Թիավարության մարզաձևերի օլիմպիական մանկապատանեկան» մարզադպրոցում որպես տնօրեն։Մինչև 2017 թվականը աշխատել է  ՀՀ սպորտի և երիտասարդության հարցերի նախարարության աշխատակազմի մասսայական սպորտի և ֆիզիկական դաստիարակության քաղաքականության վարչության փորձագետ։   2017 թվականին  օգոստոսի 10–ին նշանակվել է ՀՀ սպորտի և երիտասարդության հարցերի նախարարության աշխատակազմի մասսայական սպորտի և ֆիզիկական դաստիարակության քաղաքականության վարչության պետ։
2018 թվականի մայիսի 12-ից ՀՀ նախագահ Արմեն Սարգսյանի հրամանագրով նշանակվել է ՀՀ սպորտի և երիտասարդության հարցերի նախարար։
Երկար տարներիներ խաղացել է Հայաստանի բասկետբոլի հավաքականում, մասնակցել է միջազգային մրցաշարերի, զինապարտ է։


== Ընտանիք ==
Ամուսնացած է, ունի մեկ դուստր։


== Ծանոթագրություններ ==


== Արտաքին հղումներ ==
ՀՀ սպորտի և երիտասարդության հարցերի նախարարության պաշտոնական կայք
(9789) 1995 GO7

(9789) 1995 GO7, աստերոիդ աստերոիդների հիմնական գոտում։ Հայտնաբերվել է 1995 թվականի ապրիլի 4-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,141336 ա. մ., առավելագույնը մոտենում է 2,7205 ա. մ. հեռավորության վրա և հեռանում 3,5622 ա. մ.։ Արեգակի շուրջ մեկ ամբողջական պտույտ է կատարում 2033,62 երկրային օրվա ընթացքում, իր ուղեծրով շարժվելով միջինում 0,177024 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9789) 1995 GO7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեռնե՜ր ներշնչված դարձյալ ձեզանով…

«Լեռնե՜ր ներշնչված դարձյալ ձեզանով…», Հովհաննես Թումանյանի բանաստեղծություն՝ գրված 1890 թվականին, «Հառաչանք» պոեմի նախերգանք։


== Պատմություն ==
Ինքնագիրը չի պահպանվել։ Կորել է 1908 թվականի դեկտեմբերի 23-ի լույս գիշերը, երբ բանաստեղծին ձեռբակալելուց առաջ ժանդարմերիան խուզարկել է բանաստեղծի բնակարանը և այլ ձեռագրերի հետ բռնագրվել է նաև պոեմի հիշյալ ձեռագիրը։


== Ստեղծման պատմություն ==
Առաջին անգամ տպագրվել է՝ «Դաշնակներ» (փոփոխած, Թիֆլիս, 1896 թվական), այնուհետև «Բանաստեղծություններ», (Թիֆլիս 1903), 1908 և 1922 թվականներին։ Թումանյանն իր ժողովածուների մեջ այս բանաստեղծությունը ավելացրել է, համարելով իր ամբողջ ստեղծագործությունների նախերգանք։ Այս նախերգանքով է սկսվել Եղիշե Չարենցի 1934 թվականի «Գեղարվեստական երկեր» ժողովածուն։ Թումանյանը հետևելով այդ սովորությանը և գիտակցելով այդ բանաստեղծության կարևորությունը՝ իր լիակատար ժողովածուի առաջին հատորը նույնպես սկսել է «Նախերգանքով»:


== Ծանոթագրություններ ==
Մոլևոնի վանք

Անվան այլ կիրառումների համար տե՛ս՝ Մոլևոն (այլ կիրառումներ)Մոլևոնի վանք, վանք Կիլիկյան Հայաստանի Մոլևոնի գավառում ({Լեռնային Կիլիկիա)։ Ղևոնդ Ալիշանը տեղադրում է այժմյան Կորկուն գետի հովտում, որտեղ գտնվում էր նաև Մոլևոնի բերդը։
Գրավոր աղբյուրներում հանդիպվում է նաև Մլևոն կամ Մոլևան անվանաձևերը։


== Ծանոթագրություններ ==
Բերյոզկի (գյուղ, Նեդրիգայլովի շրջան)

Անվան այլ կիրառումների համար տե՛ս՝ ԲերյոզկիԲերյոզկի (ուկրաիներեն՝ Берізки), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Բերյոզկի գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թոմասին ՄաքՔենզի

Թոմասին Հարքորթ ՄաքՔենզի (անգլ.՝ Thomasin Harcourt McKenzie; հուլիսի 26, 2000(2000-07-26), Վելինգտոն, Նոր Զելանդիա), նորզելանդացի դերասանուհի։ Նա հայտնի է դարձել իր 2018 թվականի բեկումնային դերով «Հետքեր մի թողեք» ամերիկյան ֆիլմում, ինչի շնորհիվ քննադատների կողմից բարձր գնահատականների է արժանացել։ 2019 թվականին նա նույնպես ուշադրության է արժանացել «Ջոջո ճագար» երգիծական ֆիլմում Նացիստական Գերմանիայում թաքնվող գերմանացի հրեա աղջկա դերը կատարելու համար։


== Անձնական կյանք ==
ՄաքՔենզին ծնվել է Նոր Զելանդիայի Վելինգտոն քաղաքում դերասանուհի Միրանա Հարքորթի և ռեժիսոր Սթյուարտ ՄաքՔենզիի ընտանիքում։ Նա դերասանուհի Քեյթ Հարքորթի և դերասան Փիթեր Հարքորթի թոռն է։ Փիթերի ընտանիքը հիմնել է Harcourts International ռիելթորական ընկերությունը։ Թոմասինը հետևել է իր մոր և տատիկի օրինակին և որոշել է դերասանական կարիերայով զբաղվել՝ 2014 թվականին կերտելով դեռահասներ Լուիզ Նիքոլասի դերը «Համաձայնություն», Փիքսի Հանայի դերը՝ «Շորթլանդ սթրիթ» և Լյուսի Լյուիսի դերը՝ «Լյուսի Լյուսը չի կարող պարտվել» հեռուստաֆիլմերում։
ՄաքՔենզին ներկայումս ապրում է Վելինգտոնում, որտեղ 2018 թվականին ավարտել է Samuel Marsden բարձրագույն դպրոցը։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Թոմասին ՄաքՔենզի Internet Movie Database կայքում
Բոն Ժարդին (Ռիո դե Ժանեյրո)

Անվան այլ կիրառումների համար տե՛ս՝ Բոն Ժարդին (այլ կիրառումներ)Բոն Ժարդին (պորտ.՝ Bom Jardim), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրո նահանգի կենտրոնական մարզում։ Մտնում է Նովա Ֆրիբուրգուի գավառի կազմի մեջ։ Բնակչությունը կազմում է 24 646 մարդ՝ 2007 թվականի տվյալներով։ Գրավում է 384,981 կմ2 տարածք։ Բնակչության խտությունը՝ 64,0 մարդ/կմ²։


== Պատմություն ==
Քաղաքը հիմնադրվել է 1893 թվականի մարտի 5-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 149.849 միլիոն ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 6.265,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,733(տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Բոն Ժարդինի (Ռիո դե Ժանեյրո) մասին
Մտրակ և բլիթ

Խրախուսման և պատժման մեթոդ, որ հայտնի որպես «մտրակի և բլիթի» մեթոդ, ներազդեցության կամ խրախուսման տարբեր միջոցների համատեղման մեթոդ. բացասականը «մտրակ» և դրականը՝ «բլիթ»։ Խրախուսման և պատժի մեթոդը օգտագործվում նաև մանկավարժության մեջ, սակայն գործածվում է նաև քաղաքականության(«կոշտ իշխանություն»), մենեջմենթի, հոգեբանության և այլ բնագավառներում։
«Մտրակ և բլիթ» արտահայտությունը այս կամ այն ձևով գործում է նաև այլ լեզուներում։ Ռուսական գրականության մեջ այն առաջացել է XIX—XX դարերում։ Անգլերենում օգտագործվում է «գազար և փայտ» («carrot and stick») տարբերակը՝ ասոցացվելով այն միջոցների հետ, որոնցով կարելի է ստիպել համառ ավանակին շարժվել։
Անձնակազմի շահադրդման այս մեթոդը հնագույններից մեկն է համարվում և կատարելագործված ձևով (մասնավորապես, աշխատանքի գիտական կազմակերպման հիմնադիր Ֆրեդերիկ Թեյլորը փորձել է բարձրացնել «բլիթի» արդյունավետությունը՝ առաջարկելով վճարել կատարած աշխատանքի համար արտադրված արտադրանքի համամասնությանը համապատասխան) գործածվում է ղեկավարների կողմից մինչև օրս։ Բացի այդ՝ համարվում է, որ ներկայումս մեթոդը ավելի քիչ արդյունավետություն ուն։
Սոցիալական հոգեբան Դուգլաս Մաքգրեգորը համարում էր, որ «մտրակի և բլիթի» մեթոդը լավ աշխատում, եթե միայն մարդու մոտ բավարարված չեն հիմնական պահանջմունքները՝ անվտանգության և սննդի բնագավառում։ Իսկ գոյության ադեկվատ մակարդակին հասնելու դեպքում առաջանում են ավելի բարձր մակարդակի պահանջմունքներ, օրինակ, սիրո և ինքնահարգանքի պահանջմունքներ, որոնք այս մեթոդը ոչ արդյունավետ են դարձնում։ Բացի այդ՝ մարդու կյանքում կարող են առաջանալ որոշակի պայմաններ, որոնց դեպքում բարձր մակարդակի պահանջմունքները չեն ճնշվում հիմնական պահանջմունքների չբավարարվածությամբ։


== Տես նաև ==
Մոտիվացիա


== Ծանոթագրություն ==


== Գրականություն ==
ЕИ Николаева - Поощрение и наказание как методы воспитания …, 2011 - psyjournals.ru
«КНУТ И ПРЯНИК: НАКАЗАНИЕ И ПООЩРЕНИЕ В СРЕДНЕЙ ПРОФЕССИОНАЛЬНОЙ ШКОЛЕ ДОРЕВОЛЮЦИОННОЙ КАЗАНИ»։ gramota.net։ Վերցված է 2015-2-24
Վազգեն Բաժբեուկ-Մելիքյան

Վազգեն Ալեքսանդրի Բաժբեուկ-Մելիքյան (սեպտեմբերի 16, 1941(1941-09-16), Թբիլիսի, Վրացական ԽՍՀ, ԽՍՀՄ - մայիսի 27, 2004(2004-05-27), Երևան, Հայաստան), հայ նկարիչ։
Նկարիչ Ալեքսանդր Բաժբեուկ-Մելիքյանի որդին է, նկարչուհիներ Լավինիա և Զուլեյկա Բաժբեուկ-Մելիքյանների եղբայրը։


== Կենսագրություն ==
1968-1973 թվականներին սովորել է Մոսկվայի պետական տեքստիլ ինստիտուտում
1974 թվականին դիպլոմային աշխատանքի համար ստացել է ԽՍՀՄ ԺՏՆՑ ոսկե շքանշան
1977 թվականին տեղափոխվել է Երևան
1982 թվականից՝ Հայաստանի նկարիչների միության անդամՎազգեն Բաժբեուկ-Մելիքյանի աշխատանքները գտնվում են Հայաստանի ազգային պատկերասրահում, Ժամանակակից արվեստի թանգարան (Երևան), Սերգեյ Փարաջանովի թանգարան, ԱՄՆ-ի, Գերմանիայի, Լեհաստանի, Կիպրոսի, Թուրքիայի աշխարհի այլ երկրների մասնավոր հավաքածուներում։


== Ցուցահանդեսներ ==
1975 «Ինքնանկարը ռուսական և խորհրդային արվեստում», ցուցահանդես Տրետյակովյան պատկերասրահում (Մոսկվա)
1976 թվականից համամիութենական և միջազգային մրցույթների մշտական մասնակից
Անհատական ցուցահանդես 20 երկրների մասնակցությամբ կազմակերպված միջազգային բիենալի շրջանակներում (Գյումրի, Հայաստան)
1985 ժամանակակից հայկական արվեստի խոշոր ցուցահանդես (Ժամանակակից արվեստի թանգարան, Երևան)
1997 «Ժամանակակից արվեստի թանգարանը 21-րդ դարի շեմին» ցուցահանդեսի մասնակից (Հայաստանի նկարիչների միություն, Երևան)
2000 անհատական ցուցահանդես Հայաստանի նկարիչների միությունում (Երևան)
2013 «ՀայԱրտ» մշակութային կենտրոն, հետմահու ցուցահանդես


== Մեջբերումներ Վազգեն Բաժբեուկ-Մելիքյանից ==
Ամեն ինչ սկսվեց 1957 թվականին, երբ առաջին անգամ ձեռքս առա վրձինն ու նկարեցի անշարժ նստած հավին։ Հայրս զարմացավ։ Հետո վարդեր նկարեցի, հետո էլի ինչ-որ բան։ Այսպես զգացի նկարելու երանությունը։


== Ծանոթագրություններ ==


== Արտաքին հղումներ ==
Վազգեն Բաժբեուկ-Մելիքյան
Բնական պայմաններ

Բնական պայմաններ, բնության օբյեկտների և երևույթների ամբողջությունը, որը գոյություն ունի մարդկանց գործունեությունից անկախ, ազդում Է կենդանի օրգանիզմների, մարմինների և երևույթների վրա։ Բնական պայմաններ են նաև բնության այն օբյեկտներն ու ուժերը, որոնք կարևոր են արտադրողական ուժերի զարգացման և հասարակության տնտեսական գործունեության համար, սակայն անմիջականորեն չեն մասնակցում մարդու նյութական, արտադրական և ոչ արտադրական գործունեությանը (օրինակ՝ կլիմա և այլն)։


== Տես նաև ==
Աշխարհագրական միջավայր
Էլևի

Էլևի, ավան Տրապիզոնի վիլայեթի Տրապիզոնի գավառում, Սև ծովի ափին։
XX դ. սկզբին ուներ 250 տուն, որից 40-ը՝ հայ, մնացածը՝ հույներ և թուրքեր։ Զբաղվում էին երկրագործությամբ, այգեգործությամբ, արհեստներով։ Հայերն ունեին քարաշեն եկեղեցի (կառուցված 1869-ին) և Վարդանյան անունով վարժարան՝ 36 աշակերտով։ Հայերը տեղահանվել են 1915-ի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Յուրի Գերասիմենկո

Յուրի Գերասիմենկո (ուկրաիներեն՝ Юрій Георгійович Герасименко, հոկտեմբերի 20, 1927(1927-10-20), Խարկով, Ուկրաինական ԽՍՀ, ԽՍՀՄ - հունվարի 17, 1985(1985-01-17), Խարկով, Ուկրաինական ԽՍՀ, ԽՍՀՄ), ուկրաինացի բանաստեղծ, արձակագիր, թարգմանիչ, գրականագետ։ ԽՄԿԿ անդամ։


== Կենսագրություն ==
Ծնվել է 1927 թվականին Խարկովում, ծառայողի ընտանիքում։ 1951 թվականին ավարտել է Խարկովի պետական համալսարանի բանասիրական ֆակուլտետը։ Եղել է ուսուցիչ։


== Ստեղծագործությունը ==
Լույս է ընծայել բանաստեղծական բազմաթիվ ժողովածուն՝ «Հասունություն» (1952), «Գարնանամուտ» (1955), «Դժվարին ճանապարհ» (1957), «Փոթորկի շունչը» (1961), «Տարասի արշալույսը» (1962), «Լիրիկա» (1967) և այլն։
Գրել է նաև արձակ ստեղծագործություններ՝ «Երբ մահանում է անմահը» (1964) ֆանտաստիկական վիպակը, «Ամեն մեկը կտեսնի արևը» (1965) պատմվածքների և վիպակների ժողովածուն, «Նատալկան և մեծ քամին» (1967) հեքիաթ-վիպակը։


=== Բանաստեղծական ժողովածուներ ===
«Повноліття» (1952)
«Напровесні» (1955)
«Круті дороги» (1957)
«Людина на шляху» (1958)
«Про Сашка і Дружка» (1959)
«Моїм однодумцям» (1959)
«Земля отцов» (1960, ռուսերեն),
«Ми однолюби» (1960)
«Подих бурі» (1961)
«Тарасова зоря» (1962)
«Іменем любові» (1963)
«Ясениця» (1964)
«Лірика» (1967)
«Дорошів Яр» (1968, պոեմ)
«Високий світ» (1970)
«Запах хліба» (1972)
«Вибране» (1973)
«Поезії» (1977)
«Березень» (1978)
«Мій вітер» (1984)


== Յուրի Գերասիմենկոն հայերեն ==
Բալլադ տղայի և զորավարի մասին; Խարկով։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 100-102։ Թարգմ.՝ Լյուդվիգ Դուրյան։


== Ծանոթագրություններ ==
Լվովսկոե (Կրասնոդարի երկրամաս)

Անվան այլ կիրառումների համար տե՛ս՝ Լվովսկոե (այլ կիրառումներ)Լվովսկոե (ռուս.՝ Львовское), գյուղ Ռուսաստանի Դաշնության Կրասնոդարի երկրամասի Սևերսկայայի շրջանի կազմում։
Բնակչությունը 2002 թվականին գրանցված տվյալներով կազմում էր 4710 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (28001-28100)

Աստերոիդների ցանկ (27901-28000)  • Աստերոիդների ցանկ  • Աստերոիդների ցանկ (28101-28200)
 Աստերոիդների ցանկ (27901-28000)  • Աստերոիդների ցանկ  • Աստերոիդների ցանկ (28101-28200)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Ալ-Յաբրուդի շրջան

Ալ-Յաբրուդի շրջան (արաբ․՝ ناحية يبرود‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Յաբրուդի գավառի երկու շրերջաններից մեկը։
Վարչական կենտրոնն Ալ-Յաբրուդ քաղաքն է։ 2004 թվականի տվյալներով բնակչությունը կազմել 39,604 մարդ։ Քաղաքն ու շրջակա ավանները կազմում են 321.58 քառ.կմ տարածք։
Ունի 5 գյուղ և ավան

Ալ-Յաբրուդ (արաբ․՝ يبرود‎‎), բնակչություն, 25,891
Ռաս ալ-Այն (արաբ․՝ رأس العين‎‎), բնակչություն, 2,754
Ռաս ալ-Մաարա (արաբ․՝ رأس المعرة‎‎), բնակչություն, 8,520
Ռիմա (արաբ․՝ ريما‎‎), բնակչություն, 1,034
Ալ-Շարխա (արաբ․՝ الصرخه أو بخعة‎‎), բնակչություն, 1,405


== Ծանոթագրություններ ==
Աստերոիդների ցանկ (127501-127600)

Աստերոիդների ցանկ (127401-127500)  • Աստերոիդների ցանկ  • Աստերոիդների ցանկ (127601-127700)
 Աստերոիդների ցանկ (127401-127500)  • Աստերոիդների ցանկ  • Աստերոիդների ցանկ (127601-127700)
Իժևսկոե (գյուղ, Սպասկի շրջան)

Իժևսկոե (ռուս.՝ Ижевское), գյուղ Ռուսաստանի, Ռյազանի մարզի Սպասկի շրջանի կազմում։
Բնակչությունը 2001 թվականին գրանցված տվյալներով կազմում էր 4381 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոլնովատ

Պոլնովատ (ռուս.՝ Полноват), գյուղ Ռուսաստանի Խանտի-Մանսիական ինքնավար օկրուգի Բելոյարսկի շրջանի կազմում։
Բնակչությունը 2008 թվականին գրանցված տվյալներով կազմում էր 1230 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բայկովցի (գյուղ, Կովելի շրջան)

Բայկովցի (ուկրաիներեն՝ Байківці), գյուղ Ուկրաինայի Վոլինի մարզի Կովելի շրջանում։ Հիմնադրվել է 1773 թվականին։
2001 թվականի տվյալներով Բայկովցի գյուղում բնակվում էր 320 մարդ։ Բնակավայրը զբաղեցնում է 0,001 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կազեարա

Կազեարա  (պորտ.՝ Caseara), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 4 314 մարդ՝ 2006 թվականի տվյալներով։ Գրավում է 1 691,612 կմ2 տարածք։ Բնակչության խտությունը՝ 2,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 9.720.030,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.421,53 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,687 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ  Կազեարայի մասին
Բաստիա Մոնդովի

Բաստիա Մոնդովի (իտալերեն՝ Bastia Mondovì), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 636 մարդ (2008 թվականի տվյալներով)։ Բնակչության խտությունը՝ 58 մարդ/կմ²։ Տարածքը՝ 11 կմ²։ Փոստային ինդեկս՝ 12060։ Հեռախոսային կոդ՝ 0174։
Բնակավայրի հովանավորն է հանդիսանում Սան Ֆիորենտին։ Տոնը նշվում է մայիսի 4-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական էջ
Վիճակագրության ազգային ինստիտուտ
Զդվիժենկի

Զդվիժենկի (ռուս.՝ Здвиженки), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանկեսր

Մանկեսր, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ստեփան Թովմասյան

Ստեփան Սուրենի Թովմասյան  (օգոստոսի 23, 1923(1923-08-23), Երևան, Հայկական ԽՍՀ, ԱԽՖՍՀ, ԽՍՀՄ - հունիսի 27, 1996(1996-06-27), Երևան, Հայաստան), հայ խորհրդային փիլիսոփա։ Փիլիսոփայական գիտությունների դոկտոր (1970), պրոֆեսոր (1971)։ 


== Կենսագրություն ==
Ավարտել է Երևանի համալսարանի բանասիրական ֆակուլտետը (1948 թվական)։ 1967-1969 թվականներին եղել է ՀԿԿ Կենտկոմի գիտության և ուսումնական հաստատությունների բաժնի վարիչ, 1973-1976 թվականներին՝ ՀԿԿ Կենտկոմի քարտուղար։ 1969-1973 թվականներին և 1976 թվականից՝ ՀԽՍՀ ԳԱ փիլիսոփայության և իրավունքի ինստիտուտի տնօրեն։ ՀՍՍՀ VII—IX գումարումների Գերագույն խորհրդի դեպուտատ։
Ուսումնասիրել է գեղագիտության և գիտատեխնիկական հեղափոխության հարցերը։ Աշխատությունները վերաբերում են աշխատանքի և տեխնիկայի փիլիսոփայական հարցերին, տնտեսականի ու սոցիալականի փոխհարաբերությանը։


== Պարգևներ ==
Պարգևատրվել է «Պատվո նշան» շքանշանով։


== Երկեր ==
К Вопросу об объективных критериях оценки произведений искусства. Академия наук Армянской ССР, Сектор Философии, Ереван, Б.и., 1955.
Ստ. Պալասանյանի գեղագիտական հայացքները։ Թովմասյան Ստեփան Սուրենի, Հայկական ՍՍՌ գիտությունների ակադեմիա, Երևան, ՀԽՍՌ ԳԱ, 1959։
Труд и техника, Е., 1965.
Качественные фазы развития техникии современная научно-техническая революция, Е., 1970.
Философские проблемы труда и техники. Мысль, Москва, 1972.
Սոցիալիստական և բուրժուական ապրելակերպեր։ Հարությունյան Մանուկ Արսենի, Թովմասյան Ստեփան Սուրենի, Երևան, ԳԱԱ հրատարակչություն, 1978։
Սոցիալիզմը և մարդու իրավունքները։ Թովմասյան Ստեփան Սուրենի, Աբգարյան Է., Հայկական ԽՍՀ ԳԱ Փիլիսոփայության և իրավունքի ինստիտուտ, Երևան, ՀԽՍՀ ԳԱ հրատարակչություն, 1980։
Սոցիալիստական ապրելակերպը և անհատի աշխատանքային ակտիվությունը։ (Կոնկրետ սոցիոլոգիական հետազոտություն), Թովմասյան Ստեփան Սուրենի, Մելիքյան Մեհենդակ Արտաշեսի, Փիլիսոփայության և իրավունքի ինստիտուտ ՀԽՍՀ ԳԱ, Երևան, ՀԽՍՌ ԳԱ հրատարակչություն, 1983։
Կ. Մարքսի տեսական ժառանգությունը և արդիականությունը, Թովմասյան Ստեփան Սուրենի, Փիլիսոփայության և իրավունքի ինստիտուտ, Երևան, ՀԽՍՀ ԳԱ հրատարակչություն, 1983։


== Ծանոթագրություններ ==
Ջամե մզկիթ (Սպահան)

Ջամե մզկիթ կամ Ուրբաթի մզկիթ, հասարակական ամենախոշոր մզկիթը Իրանի Սպահան քաղաքում։ Մզկիթը կառուցվել է երկար ժամանակ. հիմնադրվել է 771 թվականին, սակայն վերակառուցվել և շինարարությունը ավարտին է հասցվել 20-րդ դարի վերջին։ Մզկիթից արևելք գտնվում է Սպահանի Մեծ շուկան։ 2012 թվականից Ջամե մզկիթն ընդգրկվել է ՅՈՒՆԵՍԿՕ-ի համաշխարհային ժառանգության ցանկում։
Մզկիթը հնագույններից մեկն է Իրանում։ Կառուցվել է «չորս այվանների» (կամարակապ բաց շինություն) ոճով, այսինքն` ունի չորս դարպաս, որոնք գտնվում են իրար դիմաց։ Մուկարանսան` ծալքավոր կամարը, կառուցվել է 13-րդ դարում մզկիթի հարավային մասում։
Սելջուկների կառավարման ժամանակ աղյուսից կառուցվել են գմբեթաձև երկու շինություններ։ Հարավային գմբեթը կառուցվել է 1086-1087 թվականներին, որպեսզի այնտեղ միհրաբ ձևավորեն։ Այն ժամանակին ամենամեծն էր աշխարհի մնացած բոլոր մզկիթների գմբեթների մեջ։ Հյուսիսային գմբեթը կառուցվել է մեկ տարի անց. նրա նշանակությունը հայտնի չէ։ Չնայած այն տեղակայված էր հյուսիսից հարավ ձգվող առանցքում, այն գտնվել է մզկիթի սահմաններից դուրս։ Գմբեթը կառուցվել է երկրաչափական հավասարակշռության հաշվարկով։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==
Միացյալ Թագավորության գետերի ցանկ

Մեծ Բրիտանիայի գետերի ցանկ, Մեծ Բրիտանիայի ամենաերկար 25 գետերի ցանկը.
Չեխական առյուծ

«Չեխական առյուծ» (չեխ.՝ Český lev), Չեխական կինոյի և հեռուստատեսության ակադեմիայի մրցանակ, Չեխական Հանրապետության գլխավոր ամենամյա ազգային կինոմրցանակ։
Մրցանակը շնորհվում է 1993 թվականից։ Ժյուրին կազմված է Չեխական կինոյի և հեռուստատեսության ակադեմիայի մի քանի տասնյակ անդամներից (ՉԿՀԱ), որոնք գնահատում են ֆիլմերը, որոնց պրեմիերաները կայացած են լինում նախորդ տարում և անպայման պիտի համագործակցած լինեն չեխական կինոստուդիայի հետ։
Մրցանակաների հանձնման հանդիսավոր արարողությունը տեղի է ունենում հունվարի վերջին-փետրվարի սկզբին, հաղթողները պարգևատրվում են Սպիտակ չեխական առյուծի բյուրեղապակյա արձանիկով։
Առաջին ֆիլմը, որն ստացել է «Չեխական առյուծ» մրցանակը, եղել է ռեժիսոր Յան Հրժեբեյկի «Շնագայլերի ժամանակ» (1993) երաժշտական կատակերգությունը։ Յան Սվերակի «Կոլյա» (1996) դրամատիկ ֆիլմը հաղթող է դարձել վեց անվանակարգերում։
21-րդ «Չեխական առյուծ» մրցանակաբաշխությունը տեղի է ունեցել Պրահայի Rudolfinum համերգային սրահում 2014 թվականի փետրվարի 22-ին և հեռարձակվել «Česká televize»-ով։


== Անվանակարգեր ==
Լավագույն ֆիլմ
Լավագույն ռեժիսոր
Լավագույն սցենար
Լավագույն օպերատորական աշխատանք
Լավագույն երաժշտություն
Լավագույն մոնտաժ
Լավագույն ձայն
Լավագույն դերասան
Լավագույն դերասանուհի
Երկրորդ պլանի լավագույն դերասան
Երկրորդ պլանի լավագույն դերասանուհի
Լավագույն բեմադրող նկարիչ
Ամենաճանաչված ֆիլմ
Լավագույն վավերագրական ֆիլմ
Ֆիլմի լավագույն պաստառնաև՝

Լավագույն արտասահմանյան ֆիլմ
Լավագույն օրիգինալ սցենար
Կինոքննադատների մրցանակ լավագույն գեղարվեստական ֆիլմի համար
Կինոքննադատների մրցանակ լավագույն վավերագրական ֆիլմի համար
Հանդիսատեսի համակրանք մրցանակ
Բրդե առյուծ վատագույն ֆիլմի համար


== «Լավագույն ֆիլմի» մրցանակիրներ ==


== «Լավագույն ռեժիսորի» մրցանակիրներ ==


== Ծանոթագրություններ ==
Աստերոիդների ցանկ (329101-329200)

Աստերոիդների ցանկ (329001-329100)  • Աստերոիդների ցանկ  • Աստերոիդների ցանկ (329201-329300)
 Աստերոիդների ցանկ (329001-329100)  • Աստերոիդների ցանկ  • Աստերոիդների ցանկ (329201-329300)
Բաբլումյան

Բաբլումյան, հայկական ազգանուն։


== Ազգանունը կրողներ ==
Արմեն Հրաչիկի Բաբլումյան (1968-1992), ազատամարտիկ, Արցախյան ազատամարտի մասնակից։
Արտեմ Իվանի Բաբլումյան (1897-1971), խմբագիր։


== Տես նաև ==
Բաբյան
Բաբուլյան
Փափլոյան


== Ծանոթագրություններ ==
Պուսի լա Կամպան

Պուսի լա Կամպան (ֆր.՝ Poussy-la-Campagne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 95 մարդ, բնակչության խտությունը` 23.28 մարդ/կմ²։ Բնակավայրը զբաղեցնում է 4.08 կմ² տարածք։
2017 թվականի հունվարից Էրան, Բիյի, Կոնտվիլ և Ֆիեռվիլ Բրե համայնքների հետ միասին հանդիսանում է Վալամբրե համայնքի մաս։


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 16 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 57 աշխատունակ (15-64 տարեկան)  բնակիչ, որոնցից ակտիվ էին 45-ը, իսկ ոչ ակտիվները` 12։ Ակտիվության ցուցանիշը կազմում է 78,9 %։ 45 աշխատունակ մարդկանցից աշխատել է 41 անձ (24 տղամարդ և 17 կին)։ Գործազուրկ են եղել 4 անձ (3 տղամարդ և 1 կին)։ 12 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մայակովսկու (Ակսայի շրջան)

Մայակովսկու (ռուս.՝ Маяковского), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Մտնում է Լենինսկի գյուղական համայնքի կազմի մեջ։ Ակսայ քաղաքից գտնվում է 20 կմ հեռավորության վրա։
Բորսեյլե (համայնք)

Բորսեյլե (հոլ.՝ Borsele), համայնք Նիդերլանդների Զեյլանդ մարզում։ Տարածքը 142,03 կմ² է, բնակչությունը՝ 22.734 (2011 թ.)։ Մեկ շնչի տարեկան միջին եկամուտը 12.600 եվրո է։
Բույի (Օբի գավառ)

Բույի (ֆր.՝ Bouilly), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 1039 մարդ, բնակչության խտությունը` 67.08 մարդ/կմ²։ Բնակավայրը զբաղեցնում է 15.49 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 13 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 645 աշխատունակ (15-64 տարեկան) բնակիչ, որոնցից ակտիվ էին 487-ը, իսկ ոչ ակտիվները` 158։ Ակտիվության ցուցանիշը կազմում է 75,5 %։ 487 աշխատունակ մարդկանցից աշխատել է 462 անձ (247 տղամարդ և 215 կին)։ Գործազուրկ են եղել 25 անձ (9 տղամարդ և 16 կին)։ 158 անաշխատունակներից 66-ը եղել են աշակերտներ կամ ուսանողներ, 56-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քրիստիան Թյութունջյան

Քրիստիան Անդրանիկի Թյութունջյան (Թյութունջյան դը Վարդավան, 1965, հունվարի 27, Փարիզ, Ֆրանսիա), եգիպտագետ, հնէաբուսաբան։ Կենսաբանական գիտությունների դոկտոր (1994)։


== Կենսագրություն ==
Քրիստիան Թյութունջյանը ծնվել է Փարիզում։ 1988 թվականին ավարտել է Լոնդոնի համալսարանական քոլեջը։ 1988 թվականին Լոնդոնի թագավորական բուսաբանական այգու պահեստներում հայտնաբերել է Թութանհամոնի դամբարանի բուսահնէաբանական մեծաքանակ նյութ (որը բերել էր Հովարդ Քարտերը, և ժամանակի ընթացքում այն մոռացության էր մատնվել)։ 1989 թվականից Կահիրեի թանգարանում ուսումնասիրել է Թութանհամոնի դամբարանի բուսահնէաբանական նյութը։ 1995 թվականին ղեկավարել է Վենետիկի Մխիթարյան միաբանության եգիպտական մումիայի փաթեթազերծման և հետազոտության ծրագիրը։
2006 թվականից բնակվում է Հայաստանում։ Երևանի պետական համալսարանում նրա նախաձեռնությամբ հիմնվել է Եգիպտագիտության կենտրոն, որը համագործակցում է տարբեր համալսարանների եգիպտագիտության կենտրոնների հետ, ծրագիր է մշակում Արիզոնայի և Օքսֆորդի համալսարանների հետ։ Հիմնադրման օրվանից Եգիպտագիտության կենտրոնում պարոն դը Վարդավանին հաջողվել է ստանալ եգիպտական կապույտ կոչվող գույնը, որը ստանում են աշխարհի միայն մի քանի լաբորատորիաներում։
Թյութունջյանի հետազոտության արդյունքում դամբարանի բուսատեսակների թիվը 12-ից դարձել է 145, որոնցից մի քանիսի հայտնաբերումը կարևոր նշանակություն ունի համաշխարհային սննդի պատմության համար։


== Մրցանակներ ==
«Արդյունավետ գիտաշխատող-2013» մրցույթի հաղթող


== Երկեր ==
Հին Եգիպտոսի բուսական նյութերի օրենսգիրքը, անգլերեն, 1997 թ.:
Քեմբրիջի սննդի համաշխարհային պատմությունը, անգլերեն, 2000 թ.:


== Ծանոթագրություններ ==
Վայկալիցա

Վայկալիցա (ռուս.՝ Вайкалица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կլյազմա գետի աջ ափում՝ 24 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000013446
Հիդրոլոգիական ուսումնասիրությունների կոդը - 103001344
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆրանկլին շրջան (Ջորջիա)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 681 կմ² է, բնակչությունը՝ 20.285 մարդ (2010 թ. տվյալներով)։ Շրջկենտրոնն է Քեյմսվիլ բնակավայրը։ Կազմավորվել է 1784 թ.։
Սուսանինո (քաղաքատիպ ավան, Սուդիսլավսկի շրջան)

Անվան այլ կիրառումների համար տե՛ս՝ ՍուսանինոՍուսանինո (ռուս.՝ Сусанино), քաղաքատիպ ավան Ռուսաստանի Կոստրոմայի մարզի Սուդիսլավսկի շրջանի կազմում։
Բնակչությունը 2010 թվականին գրանցված տվյալներով կազմում էր 3678 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապռնես

Ապռնես, գյուղ Արևմտյան Հայաստանում, Էրզրումի վիլայեթի Թորթումի գավառակում։


== Բնակչություն ==
1912 թվականին ուներ 280 տուն հայ բնակիչ։


== Պատմամշակութային կառույցներ ==
Ապռնեսն ուներ եկեղեցի։


== Կրթություն ==
Գյուղն ուներ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սոնյաչնե (գյուղ, Օչակովի շրջան)

Անվան այլ կիրառումների համար տե՛ս՝ ԺովտենՍոնյաչնե (ուկրաիներեն՝ Сонячне), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Սոնյաչնե գյուղում բնակվում էր 185 մարդ։ Բնակավայրը զբաղեցնում է 0,475 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հյուսիսային Աթենք

Հյուսիսային աթենք (հուն․՝ Περιφερειακή Ενότητα Βορείου Τομέα Αθηνών) , Հունաստանի ծայրամասային միավորներից մեկը։ Հանդիսանում է տեղական ինքնակառավարման մարմինների շրջանային օրգան և վարչական միավորի մաս։ 2011 թվականին Կալիկրատիսի ծրագրով մտել է Ատտիկա պերիֆերիայի մեջ։ 
Գտնվում է Ատտիկայի հյուսիս- արևելքում, սահմանազատված է Պերնիս, Պենդելիկոն, Իմիտոս և Տուրկովունի լեռներով։ Իր մեջ է ներառում Աթենքի նախկին նոմարխիայի մի մասը և Աթենքի քաղաքային ագլոմերացիայի հյուսիսային մասը։ Սահմանակից է Կենտրոնական Աթենք և Արևելյան Ատտիկա ծայրամասային միավորների հետ։
Վարչական կենտրոնը Կիֆիսյա համայնքն է։
Ըստ 2011 թվականի մարդահամարի՝ Հյուսիսային Աթենքի բնակչության թիվը կազմում է 591680 մարդ, մակերեսը՝ 138,787 կմ² է, բնակչության խտությունը՝ 4263,22 մարդ/ կմ²։


== Վարչատարածքային բաժանում ==
Հյուսիսային Աթենք ծայրամասային միավորը բաժանվում է 12 համայնքի։


== Տրանսպորտ ==
Ծայրամասային միավորը սպասարկում են աթենական մետրոպոլիտենի կանաչ և կապույտ ճյուղերը և աթենական «Պրոաստիակոս» երկաթուղային ցանցը։


== Ծանոթագրություններ ==
Սաֆարովո (գյուղ, Ուչալինսկի շրջան)

Անվան այլ կիրառումների համար տե՛ս՝ ՍաֆարովոՍաֆարովո (ռուս.՝ Сафарово, բաշկիրերեն՝ Сәфәр), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1596 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոմուզդերե

Դոմուզդերե, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==